হোলি থেকেই বঙ্গে তাপমাত্রার পরিবর্তন, জানাল আবহাওয়া দফতর

কলকাতা: আর দুই দিন বাদেই বাঙালির প্রিয় বসন্ত উৎসব, দোল পূর্ণিমা (Dol Purnima) । আবিরে আবিরে আকাশ বাতাস রাঙিয়ে উঠবে। কিন্তু দোলের পরের থেকেই বাড়বে তাপমাত্রা, এমনটাই পূর্বাভাস দিয়েছে আবহাওয়া দফতর (Alipur Weather Office)। দোলের দিন সকাল ও রাতের দিকে হালকা শীতের আমেজ (Winter mood) থাকবে। কিন্তু দোলের পর থেকেই পরিবর্তন হবে আবহাওয়ার। তাপমাত্রা (Temperature) ক্রমশই বাড়তে থাকবে। একধাক্কায় চড়বে পারদ।

তবে দক্ষিণবঙ্গে জেলাগুলিতে (South Bengal) আপাতত কোনও বৃষ্টির পূর্বাভাস (Rain Alert) নেই। শুষ্ক আবহাওয়া বজায় থাকবে। কলকাতা, হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া কোথাও বৃষ্টি হবে না।

আরও পড়ুন: Aajke | তৃণমূল নেত্রীর তিন লড়াই যা দেশ মনে রাখবে

কলকাতার সর্বোচ্চ তাপমাত্রা থাকতে পারে ৩২-৩৩ ডিগ্রি সেলসিয়াসের আশেপাশে। আর সর্বনিম্ন তাপমাত্রা ২৪-২৫ ডিগ্রি সেলসিয়াসের কাছাকাছি থাকবে। সপ্তাহের শেষে তাপমাত্রা ২ থেকে ৩ ডিগ্রি বাড়তে পারে। তবে আপাতত কলকাতার আকাশ পরিষ্কার থাকবে।

তবে উত্তরবঙ্গের তাপমাত্রার হেরফের হবে। শীতের আমেজ কমবে। সেইসঙ্গে বজ্রবিদ্যুৎ-সহ মাঝারি বৃষ্টির পূর্বাভাস রয়েছে। বৃষ্টির সম্ভাবনা রয়েছে কোচবিহার, দার্জিলিং, জলপাইগুড়ি, কালিম্পঙ, উত্তর ও দক্ষিণ দিনাজপুর। তবে আজ বৃষ্টির সম্ভাবনা নেই। বৃষ্টির সম্ভাবনা রয়েছে বুধবার ও বৃহস্পতিবার।