গরমে হাঁসফাঁস কান্ড! দিনে দিনে বাড়বে তাপমাত্রা

কলকাতা: বসন্ত আসার আগেই বৃষ্টিতে ভিজেছিল বঙ্গ। তবে এখন আর বৃষ্টির পূর্বাভাস নেই রাজ্যের কোন প্রান্তে। আকাশ মেঘলা থাকলেও বেলা বাড়ার সঙ্গে সঙ্গে আকাশ পরিস্কারছবে বলেই জানা যাচ্ছে। আগামী বেশ কদিন রাজ্যের আবহাওয়া শুষ্ক থাকবে বলেই জানা যাচ্ছে। যার জেরে দিনে দিনে বাড়বে তাপমাত্রা। আর তা থেকেই স্পষ্ট গরমে হাঁসফাঁস করার দিন চলেই এল।

আরও পড়ুন: আজ মহাশিবরাত্রি, দিনটি এই চার রাশির জন্য বিশেষভাবে গুরুত্বপূর্ণ

আলিপুর আবহাওয়া দফতরের তরফ থেকে জানানো হয়েছে, আজ অর্থাৎ বুধবার আকাশ পরিষ্কার থাকবে। দক্ষিণবঙ্গের বিভিন্ন প্রান্তে বাড়বে তাপমাত্রার পারদ। সপ্তাহান্তে কলকাতা থেকে শুরু করে রাজ্যের বিভিন্ন প্রান্তে তাপমাত্রা ৩ থেকে ৪ ডিগ্রি সেলসিয়াস বাড়ার সম্ভাবনা রয়েছে। জানা যাচ্ছে, মার্চের শুরুতেই কলকাতার তাপমাত্রা ২৫ ডিগ্রি সেলসিয়াস ছুঁয়ে ফেলবে।

তবে উত্তরবঙ্গে এখনই পড়বে না গরম। সকালে এখনও পার্বত এলাকায় বজায় থাকবে শীতের আমেজ। বেলা বাড়লে তাপমাত্রা একটু বাড়লেও, আবার রাতে তাপমাত্রা নিম্নমুখী হবে বলে জানা যাচ্ছে। শুধুতাই নয়, হালকা তুষারপাতের সম্ভাবনা দার্জিলিংঙের পার্বত্য অঞ্চলে। বিক্ষিপ্তভাবে হালকা বৃষ্টির পূর্বাভাস দার্জিলিং, কালিম্পং, আলিপুরদুয়ার ও জলপাইগুড়িতে।

আজ কলকাতার সর্বোচ্চ তাপমাত্রা ৩০ ডিগ্রি সেলসিয়াস ও সর্বনিম্ন তাপমাত্রা ২০ ডিগ্রি সেলসিয়াসের আশেপাশে থাকবে।

দেখুন অন্য খবর