বঙ্গে উধাও শীত? সরস্বতী পুজোর আগে ফিরবে শীত? কী জানাচ্ছে হাওয়া অফিস?

ওয়েবডেস্ক- তাপমাত্রা (Temperature) বাড়ছে। তাহলে কী কনকনে ঠান্ডা (Cold Weather) উধাও হয়ে গেল? আবহাওয়া দফতর (Meteorological Department) দফতর জানাচ্ছে, আজ স্বাভাবিকের নীচেই থাকবে তাপমাত্রা। মাঘের শুরুতেই কী শীত বিদায়ের ঘণ্টা বাজিয়ে দিল? আবহাওয়া দফতর সূত্রে খবর, সোমবার থেকে বুধবারের মধ্যে তাপমাত্রা ধীরে ধীরে বাড়তে পারে কলকাতা (Kolkata) সহ দক্ষিণবঙ্গে (South Bengal)। ওই সময়ে কলকাতার সর্বনিম্ন তাপমাত্রা থাকতে পারে ১৪ থেকে ১৬ ডিগ্রি সেলসিয়াসের আশাপাশে, ফলে রাজ্যে কমছে শীতের আমেজ। পারদ ঊর্ধ্বমুখী।

আগামী কয়েক দিনে তাপমাত্রা বাড়বে রাজ্যের সব জেলাতেই। দক্ষিণবঙ্গের পশ্চিমের জেলাগুলির তাপমাত্রা ১০ থেকে ১৩ ডিগ্রির কাছে পৌঁছতে পারে। বৃহস্পতিবার থেকে সামান্য তাপমাত্রা নামতে পারে, তবে প্রায় একই থাকবে তাপমাত্রা। উত্তরবঙ্গে স্বাভাবিকের কাছেই থাকবে তাপমাত্রা।

বড় পরিবর্তনের সম্ভাবনা নেই আগামী পাঁচ থেকে সাতদিন। আপাতত রাজ্যের কোথাও আর জাঁকিয়ে শীত পড়ার সম্ভাবনা নেই। আজ রবিবার নদিয়া, মুর্শিদাবাদ, বীরভূম, দুই বর্ধমান ও হগলিতে ঘন কুয়াশার সতর্কতা রয়েছে। সোমবার এই জেলাগুলিতে কুয়াশার (Fog) দাপট বজায় থাকবে। হাওয়া অফিস জানিয়েছে, এই বছরেও বাংলা থেকে শীতের প্রভাব দ্রুত কমে যাবে। অন্য বছরের তুলনায় গরম তাড়াতাড়ি আসবে।

আরও পড়ুন- বন্দে ভারত স্লিপারের উদ্বোধনের মেনুতে কী কী ছিল?

তবে বেশ কিছুদিন কুয়াশার দাপট চলবে। দক্ষিণবঙ্গের হুগলি, পূর্ব বর্ধমান, পশ্চিম বর্ধমান, বীরভূম, মুর্শিদাবাদ, নদিয়া, উত্তর ২৪ পরগনায় কুয়াশা সতর্কতা রয়েছে। পশ্চিমী ঝঞ্জার কারণেই রাজ্যে বাড়ছে তাপমাত্রা। উত্তর-পশ্চিম ভারতে পশ্চিমী ঝঞ্জা। একটি পশ্চিমী ঝঞ্জা সোমবার আসবে। লাক্ষাদ্বীপ ও তৎসংলগ্ন উত্তর-পূর্ব আরব সাগর এলাকায় কেরল উপকূলে রয়েছে ঘূর্ণাবর্ত। সব মিলিয়ে পারদ উর্দ্ধমুখী তাপমাত্রা।

এবছর সরস্বতী পুজো জানুয়ারিতে। মনোরম আবহাওয়া থাকবে। হালকা শীতের আমেজ থাকলেও রোদ উঠলে সামান্য ঊষ্ণতা অনুভত হবে। ঘন কুয়াশার দাপট থাকার সম্ভাবনা কম। আকাশ পরিষ্কার থাকবে। শুষ্ক আবহাওয়া, বৃষ্টির কোনও সম্ভাবনা নেই।

উত্তরে দার্জিলিং, জলপাইগুড়ি, কোচবিহার, উত্তর দিনাজপুর, উত্তর দিনাজপুর, দক্ষিণ দিনাজপুর, মালদহে ঘন কুয়াশার পূর্বাভাস। দৃশ্যমানতা ৫০ মিটার পর্যন্ত নামতে পারে। সোমবার থেকে বুধবারের মধ্যে উত্তরবঙ্গেও বাড়বে তাপমাত্রা। সর্বোচ্চ তিন ডিগ্রি উঠবে পারদ।